Բնապահպանության և ընդերքի տեսչական մարմինն ստուգումներ է իրականացնում Ալավերդու պղնձաձուլական գործարանում։ Տեսչությունից «Ազատությանը» հայտնեցին, որ ստուգումների արդյունքներն արդեն ամփոփվում են և առաջիկա մեկ շաբաթվա ընթացքում պարզ կդառնա՝ գործարանը շահագործող «Արմենիան Քափըր Փրոգրամ» ընկերությունը բնապահպանական խախտումներ թույլ տվել է, թե՞ ոչ։ Վերջին երեք ամիսներին Ալավերդու բնակչությունը պարբերաբար ահազանգում է, որ գործարանի ծխատարից արտանետումներն զգալիորեն ավելացել են և խեղդող բնույթ ունեն։